A Bizottság határozata
(1991. november 18.)
az egyes gyümölcsfafaj-ültetvényekre vonatkozó felmérések adatainak gépi olvasásra alkalmas formába történő átírására vonatkozó egységes kódok és szabályok megállapításáról, valamint az e vizsgálatokba bevont termőterületek határainak megállapításáról szóló 77/144/EGK határozat módosításáról
(91/618/EGK)
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1057/91/EGK rendelettel [1] módosított, az egyes gyümölcsfafaj-ültetvények termőképességének meghatározása céljából a tagállamok által végzendő statisztikai felmérésekről szóló, 1976. július 20-i 76/625/EGK tanácsi irányelvre [2] és különösen annak 4. cikke (2) és (4) bekezdésére,
mivel a legutóbbi alapfelmérés során szerzett tapasztalatok szükségessé teszik a Bizottság felé történő adatközlés során használt regionális bontás, illetve a fajták egységes listájának módosítását, és ennek következtében szükség van a legutóbb a 87/228/EGK határozattal [3] módosított 77/144/EGK bizottsági határozat [4] mellékleteinek módosítására;
mivel az e határozatban foglalt intézkedések összhangban vannak az Agrárstatisztikai Állandó Bizottság véleményével,
ELFOGADTA EZT A HATÁROZATOT:
1. cikk
A 77/144/EGK határozat mellékletei helyébe e határozat mellékletei lépnek.
2. cikk
Ennek a határozatnak a tagállamok a címzettjei.
Kelt Brüsszelben, 1991. november 18-án.